Veneilijät ja kalastus - Velkua
Etusivu / Palvelut / Veneilijät ja kalastus
Velkuan alueella on kaksi vierasvenesatamaa, Teersalossa ja Velkuanmaalla. Molemmissa on tarjolla veneilijän kaipaamat peruspalvelut peseytymisestä ruokailuun, minkä lisäksi lähistöllä on muita palveluita.
Teersalosta on lossiyhteys Palvan saareen ja sieltä edelleen Velkuanmaalle. Yhteysaluksella pääsee muillekin pääsaarille. Kulkuyhteydet-sivulta näet reitit ja aikataulut, palveluhakemistosta kaikkien yritysten yhteystiedot. Kartat auttavat alueen hahmottamisessa. Ulkoilureitit-sivuille on koottu paikallisten suosimien ulkoilureittien karttoja sekä vinkkejä näköalapaikoista ja nähtävyyksistä eri saarilla. Matkailijoita neuvoo Naantalin Matkailu.
Velkuan vierasvenesatamassa Teersalossa on 40 venepaikkaa matkailijoille ja 50 mökkiläisille. Sataman palveluihin kuuluvat Wanha Salakuljettaja -ravintolan lisäksi suihku, sauna ja WC. Välittömässä läheisyydessä on myös jätepiste.
Rannassa veneen laskupaikka. Ravintola Rantaklubin yhteydessä polttoainemyynti ja pieni päivittäistavarakauppa. Palvelukeskus Kummelissa on kirjasto, posti, Naantalin kaupungin palvelupiste ja terveyspalveluita. Lähistöllä myös Entisöintiverstas Metz. Meriharakka tarjoaa majoitusta merinäköalalla.
VAIHELAN VIERASVENESATAMA
Hotelli puh. 040 7377 240, ravintola (myös saunavaraukset) 044 7377 623
Saaristohotelli Vaihelan vierasvenesatamassa Velkuanmaalla on n. 25 venepaikkaa. Vaihelan yhteydessä toimivassa satamassa on kaksi saunaa, suihku- ja wc-tilat, jätepiste, grillipaikka sekä septityhjennyspiste, sekä noin kolmen kilometrin pituinen luontopolku. Saaristohotelli Vaihelassa on 11 kahden hengen huonetta, ravintola ja oma viinikellari.
Ateljee Leposkan myymälä noin kilometrin päässä Vaihelasta tarjoaa yksilöllisiä tuotteita lahjaksi tai kotiin. Tilauksesta myös liikelahjat halutulla kuvituksella.
VELKUAN KALAVEDET MAANKUULUJA
Velkuan kalastajaseura ry yhdistää paikallisia kalastajia, oli ulottuvuus ammattikalastus tai vapaa-ajan kalastus. Kalastajaseuran sivuilta löydät tietoa luvista, lupa-alueista, tulevista tapahtumista jne. Samoin Airiston-Velkuan kalastusalueen sivuilta löytyy kalastajia kiinnostavaa tietoa.
Rysän päällä Velkuassa -silakkatapahtuma la 26.5.2018 klo 10
Teersalon rannan siivoustalkoot LA 5.5. KLO 10-13
La 27.1. Saaristotalohankkeen päätöstilaisuus Velkuan koululla